**NEGOVANJE ODRŽIVOG ORGANIZACIONOG RAZVOJA ZA OCD-ove NA KOSOVU**

**Objavljuje:**

**POZIV ZA DOSTAVLJANJE PREDLOGA**

**za**

**Finansijsku podršku OCD-ima za implementiranje projekata unutar zajednica**

**SMERNICE ZA PODNOSIOCE PRIJAVA I PREDLOGA**

**Rok za podnošenje prijava:**

**29. jun 2018. godine**

1. **UVOD**

Ovaj poziv za podnošenje predloga za grantove pokrenut je u sklopu projekta "Negovanje održivog organizacionog razvoja za OCD-ove na Kosovu", koji finansira Evropska unija, a kojim rukovodi Kancelarija Evropske unije na Kosovu a implementira Forum za građanske inicijative (FIQ) i Institut za razvojnu politiku (INDEP).

Projekat je započet u februaru 2018. godine i biće realizovan tokom trogodišnjeg perioda. Opšti cilj projekta "Negovanje održivog organizacionog razvoja za OCD-ove na Kosovu" je da doprinese boljem demokratskom i prosperitetnom društvu kroz razvoj održivijih OCD-ova koje mogu poslužiti kao agenti promena u politici i donošenju odluka na svim nivoima upravljanja. Konkretnije govoreći, projekat ima dva specifična cilja: **1)** Podrška razvoju samodovoljnih OCD-ova širom Kosova sa posebnim fokusom na organizacioni razvoj, zagovaranje, prikupljanje sredstava, profilisanje, partnerstvo i umrežavanje. **2)** Promovisanje dijaloga i saradnje između OCD-ova, lokalnih i centralnih vlasti u procesu donošenja odluka i politici.

U cilju doprinosa uspešnom postizanju specifičnog cilja 1 ovog projekta napravljena je šema finansijske podrške kako bi se pomoglo lokalnim OCD-ima na Kosovu u njihovim naporima da uspostave održivije organizacije i time doprinesu efikasnijem delovanju u oblastima na koje se njihov rad usredsređuje.

**Opšti cilj** ovog poziva, odnosno šeme finansijske podrške, je osnaživanje lokalnih organizacija civilnog društva i stvaranje koalicija za rešavanje lokalnih problema. **Specifični cilj** ovog poziva je da unapredi aktivno i održivo uključivanje lokalnih OCD-ova u kreiranje politike na svim nivoima upravljanja u odabranim prioritetnim oblastima intervencije kroz pružanje direktne finansijske i tehničke pomoći.

Prioritetne oblasti intervencije su:

* Demokratija i dobro upravljanje
* Obrazovanje, zapošljavanje i socijalna politika
* Omladina i volontiranje
* Vladavina prava i ljudska prava

Ovaj poziv za podnošenje predloga sadrži jednan lot:

**Lot 1: Podrška organizacijama civilnog društva za sprovođenje projekata unutar zajednica koji se bave lokalnim rastućim pitanjima.**

Predložene aktivnosti treba da budu u stanju da demonstriraju upotrebu kolektivnog rada promene na lokalnom nivou i poboljšanje situacije na terenu u okviru izabrane oblasti intervencije. Prednost predloženog projekta biće sposobnost da se demonstrira kako će predložena aktivnost sarađivati ​​i/ili nadgledati javne institucije, one koje su uključene u odgovornost i transparentnost u razvoju politika i procese donošenja odluka u vezi sa zabrinutostima zajednica i grupe civilnog društva, kao i sposobnost akcije da osigura veće učešće građana i uticaj u politici i odlučivanju na nivou lokalne uprave.

Šema finansijske podrške podeljena je u tri faze: **Faza 1** - početni deo projekta je prihvatanje i evaluacija predloga za grantove i izbor uspešnih projektnih ideja. **Faza 2** - svi uspešni kandidati prisustvuju Akademiji održivosti koju organizuju FIQ ​​i INDEP. Akademija održivosti održaće se u prostorijama Nacionalnog resursnog centra, koji se nalazi u prostorijama FIQ-a (*naselje Pejton, str. Paška Vase (Pashko Vasa), br. 12/1.* 10000, Priština, Kosovo). Glavni cilj Akademije održivosti je unapređenje organizacionih i upravljačkih kapaciteta OCD-ova koje vrše implementaciju i njihovo pripremanje za uspešnu implementaciju njihovih pobedničkih projektnih ideja. Sa druge strane, osim što je Nacionalni resursni centar dom Akademije održivosti, takođe će biti na raspolaganju svim ostalim OCD-ima u smislu pružanja prostora za obuku, prostorija za sastanke, saradničkog prostora i bogatog internet programa obuke na temu organizacionog razvoja i menadžmenta. **Faza 3** - Završna faza projekta će biti implementacija projekata i stvaranje tematskih koalicija za podsticanje opipljivih promena u specifičnim oblastima intervencije.

1. **KVALIFIKOVANOST**

**2.1. Kvalifikovanost kandidata**

Podnosioci prijava moraju ispuniti sledeće uslove:

* Moraju biti neprofitna organizacija, udruženje, fondacija, obrazovna ustanova, grupa mladih koja je pravno konstituirana na Kosovu;
* Mora biti pravno lice registrovano najmanje godinu dana pre objavljivanja ovog poziva;
* Mora da je u stanju da pruži na uvid registraciona dokumenta organizacije (sertifikat o registraciji, sertifikat fiskalnog broja) i dokaz da su ispunili sve obaveze prema državi, uključujući poresku upravu i informacije o bankovnom računu.
* Mogućnost dokazivanja prethodnog iskustva u realizaciji projekata koji su slični ili povezani sa predloženim područjem intervencije (očekivana isporuka uzoraka implementiranih radova);
* Mora imati godišnji budžet manji od 30.000 EUR.

Ostali uslovi:

* Podnosioci prijava moraju biti direktno odgovorni za pripremu i upravljanje aktivnošću sa svojim partnerima, a ne kao posrednci;
* Subjekti koji ostvaruju profit **NISU** kvalifikovane pod ovim pozivom za prijavu;
* Regionalne i transnacionalne aktivnosti **NISU** prihvatljive pod ovim pozivom;
* Aktivnosti koje iniciraju i sprovode organizacije izvan Prištine predstavljaju dodatnu vrednost;
* Prioritet će se dati aktivnostima koje su pokrenule marginalizovane grupe ili iste koje imaju koristi od tih aktivnosti.

Sledeće kategorije NISU podobne pod ovim pozivom:

* Pojedinci
* Poslovni subjekti
* Vladine institucije (i centralne i lokalne)
	1. **Prihvatljive aktivnosti:**

***2.2.1. Vremenski okvir***

Vremenski okvir za implementaciju podržanih projekata je od **februara 2019. – jula 2019. godine.**

* + 1. ***Opseg:***

Sve aktivnosti u okviru programa finansijske podrške biće neophodne za sprovođenje na Kosovu; one mogu biti usredsređene na jednu zajednicu, opštinu, region ili mogu pokrivati čitavu teritoriju Kosova.

* + 1. ***Trajanje***

Projektne aktivnosti ne mogu biti krae od 3 meseca niti premašiti 6 meseci od početnog datuma projekta, a trebalo bi da budu završene najkasnije do jula 2019. godine. Podnosilac prijave mora navesti datume i tačno trajanje aktivnosti u prijavnom obrascu.

* + 1. ***Geografska pokrivenost***

Organizacije koje se nalaze u svim opštinama na Kosovu imaju pravo da se prijave pod ovim Pozivom za predloge.

* + 1. ***Prihvatljive aktivnosti***
* Organizovanje konferencija, okruglih stolova za edukaciju, podizanje svesti i svrhu zagovaranje vezano za izabranu prioritetnu oblast. Angažovanje političkih zainteresovanih strana iz javnih institucija, regulatornih agencija, akademskih institucija, civilnog društva, sindikata, poslovnih zajednica i/ili medija u ovim aktivnostima je obavezno;
* Kampanje podizanja javne svesti i kampanje mobilizacije u cilju unapređenja razumevanja građana o pitanjima vezanim za izabranu oblast intervencije od strane podnosioca prijave;
* Sprovođenje izveštaja, studija i/ili analiza vezanih za izabranu oblast intervencije;
* Objavljivanje i razdeljivanje obrazovnog i promotivnog materijala u različitim medijskim oblicima i građanima.
	+ 1. ***Neprihvatljive aktivnosti:***
* Aktivnosti koje se tiču ​​samo ili uglavnom individualnog sponzorstva za učešće na radionicama, seminarima, konferencijama, kongresima;
* Aktivnosti koje su direktno povezane sa ili koje podržavaju političke stranke;
* Događaji religijskog ili političkog karaktera;
* Aktivnosti preduzete pre potpisivanja ugovora;
* Aktivnosti usmerene ka ostvarivanju profita;
* Finansijska podrška trećim licima (ponovna dodela grantova nije opravdana aktivnost pod ovim pozivom).
* Aktivnosti koje se isključivo ili većinom tiču ​​individualnih stipendija za studije, istraživanje ili obuke;
* Dugovi i obaveze;
* Aktivnosti koje se sastoje isključivo ili prvenstveno iz kapitalnih rashoda, kao što su infrastruktura, zemljište ili oprema;
* Aktivnosti namenjene prikupljanju sredstava ili promovisanju vidljivosti podnosioca prijave ili njegovog/ih partnera;
1. **FINANSIJSKE ODREDBE**

**15 grantova** za **projekte za zajednice** biće dodeljeno trećim stranama. **Minimalni iznos** za finansijsku podršku je **3.500 EUR**, a **maksimalni iznos** je **4.000 EUR**. Sredstva će pokriti 100% ukupnog budžeta projekta.

Konačna odabrana korisnička OCD za **projekte u zajednicama** takođe će biti izložena pratećim mogućnostima dodele grant(ov)a, što će biti uslovljeno stvaranjem tematskih koalicija. **4 jednaka granta biće dodeljena za 4 tematske koalicije lokalnih OCD-ova (iznos granta do 8.500 € po koaliciji).** Sredstva će pokriti 80% ukupnog budžeta projekta, a koalicije će biti odgovorne za obezbeđivanje sufinansiranja od strane drugih javnih, privatnih ili donatorskih subjekata. **Ovo će biti zatvoreni poziv za prijave, otvoren samo za OCD-ove korisnice ovog poziva za dostavljanje predloga.**

Ukupni budžet za koalicije iznosi **34.000,00** EUR.

Telo za dodelu grantova zadržava pravo da ne raspodeli čitav izdvojeni iznos,u slučaju da podneseni predlozi ne ispunjavaju kriterijume odabira.

**3.1. Prihvatljivi troškovi**

Ovom šemom grantova biće pokriveni samo "prihvatljivi troškovi" koji ispunjavaju sledeće uslove:

* Troškovi zarada za osoblje koje je direktno uključeno u projekat;
* Operativni troškovi (kirija, komunikacija, internet);
* Nabavka operativne opreme za projekat (maksimalno 20% budžeta za opremu i operativne troškove);
* Materijal za publikacije i vidljivost;
* Troškovi iznajmljivanja objekata vezanih za sprovođenje aktivnosti;
* Troškovi putovanja i dnevnice (za sastanke, konferencije, događaje itd.);
* Troškovi potrošnog materijala i zaliha, pod uslovom da se mogu identifikovati i da su namenjeni određenoj aktivnosti;
* Troškovi koji proizilaze iz uslova u vezi sa učinkovitosti aktivnosti.

Ostali uslovi:

* Nastali su u toku trajanja aktivnosti;
* Naznačeni su u procenjenom ukupnom budžetu;
* Nastaju u vezi sa aktivnosti koja je predmet granta i neophodna je za sprovođenje aktivnosti;
* Mogu se prepoznati i potvrditi, a naročito evidentirati u računovodstvenoj evidenciji korisnika i utvrditi u skladu sa važećim računovodstvenim standardima Kosova i uobičajenim troškovno-računovodstvenim praksama korisnika;
* U skladu su sa zahtevima važećeg poreskog i socijalnog zakonodavstva.

**3.2. Neprihvatljivi troškovi**

* Dugovi i troškovi servisiranja duga (kamata);
* Rezervisanja za gubitke ili eventualne buduće obaveze;
* Kupovina zemljišta ili zgrada;
* Kupovina vozila;
* Gubitak usled razlike kursa;
* Porezi, uključujući PDV, osim ukoliko korisnik ili sukorisnici mogu pokazati da ih ne mogu vratiti;
* Krediti trećim stranama;
* Sponzorstvo za učešće na konferencijama na Kosovu ili u inostranstvu;
* Troškovi povezani sa postojećim aktivnostima ili inicijativama ili stavkama koje su obično deo finansiranja centralnih ili lokalnih vlasti;
1. **UGOVOR**

Autoritet za dodelu grantova će potpisati ugovor sa korisnikom, koji će sadržati informacije o aktivnostima koje će se izvršiti, vrednost ugovora, način plaćanja i izveštavanje.

Prva isplata predfinansiranja, koje pokriva 80% iznosa donacije, biće izvršena nakon potpisivanja ugovora obeju strana.

Druga i konačna isplata koja pokriva vrednost od 20% biće isplaćena nakon završetka poslednje aktivnosti u okviru implementiranog projekta i nakon odobrenja konačnog izveštaja koji je dostavio korisnik.

1. **IZVEŠTAVANJE**

Korisnik je dužan da podnese konačni izveštaj najkasnije u roku od 30 dana od završetka sprovođenja aktivnosti. Konačni izveštaj treba da sadrži:

* Narativni deo: na ne više od 5 stranica, sažetak implementiranih aktivnosti, glavni dokaz koji to podržava (videti Anekse u nastavku) i preporuke koje proizilaze iz istih;
* Finansijski deo: sadrži detalje o rashodima (originali svih faktura);
* Aneksi: dokumenti koji mogu verifikovati sprovođenje akivnosti kao što su publikacije, komunikacijski materijal, fotografije, spiskovi učesnika, novinski članci, medijske veze, programi, leci itd.;
* Obrasci narativnog i finansijskog izveštavanja biće obezbeđeni za dobitnike grantova u prvim fazama realizacije projekta.
1. **VIDLJIVOST**

Korisnici moraju priznati doprinos EU fondova u svim publikacijama, posterima, programima, audio-vizuelnom materijalu, internet prisutnosti i društvenim medijima ili drugim proizvodima za koje se finansiranje koristi.

S tim u vezi, uputstva za vidljivost će biti dodeljena uspešnim podnosiocima prijava od strane Tela za dodelu grantova nakon potpisivanja ugovora.

1. **KRITERIJUMI ZA ODABIR**

Sve aktivnosti koje podnosioci prijava podnesu ocenjuju se prema jasno definisanim kriterijumima.

Prijave će u početku biti podvrgnute procesu provere i proći će administrativnu proveru. Ukoliko provera prijave pokaže da predložena aktivnost ne ispunjava administrativne kriterijume prijava će biti odbijena na osnovu upravo ovog aspekta.

|  |  |
| --- | --- |
| Prijava je stigla blagovremeno |  |
| Prijava dostavljena u propisanom obliku/obrascu |  |
| Prijava dostavljena u štampanoj verziji ILI elektronskom poštom |  |
| Paket za prijave je potpun (popunjen je predlog projekta i obrazac budžeta) |  |

Komisija za evaluaciju će proceniti kompletne projekte koje dostavljaju lokalne organizacije civilnog društva na osnovu kriterijuma za odabir koji su detaljno navedeni u nastavku:

|  |  |
| --- | --- |
|  | **Bodovanje** |
| **1. Relevantnost aktivnosti** | Maksimalni broj bodova | **Stečeni bodovi** |
| 1.1 Koliko je predlog relevantan za ciljeve i prioritete poziva za podnošenje predloga projekata? | 10 |  |
| 1.2 Koliko je predložena aktivnost relevantna za pojedine potrebe i ograničenja ciljne opštine/regiona? | 10 |  |
| 1.3 Koliko su jasno definisani i strateški izabrani oni koji su uključeni (krajnji korisnici, ciljne grupe)? Da li su njihove potrebe jasno definisane i da li ih predlog adresira na odgovarajući način? | 10 |  |
| 1.4 Da li predloženi predlog sadrži specifične elemente dodate vrednosti, kao što su pitanja životne sredine, promovisanje rodne ravnopravnosti i jednakih mogućnosti, potrebe osoba sa invaliditetom, prava manjina i prava autohtonih naroda? | 10 |  |
| 1.5. Da li je predlog inovativan i da li promoviše najbolje prakse? | 5 |  |
|  | Ukupno: 45 | **Ukupno stečeno bodova:** |
| **2. Dizajn aktivnosti** |
| 2.1 Koliko je koherentan opšti dizajn aktivnosti? Naročito, da li odražava analizu uključenih problema; uzima u obzir spoljne faktore i relevantne aktere?  | 10 |  |
| 2.2 Da li je akcija izvodljiva i konzistentna u odnosu na ciljeve i očekivane rezultate? | 10 |
|  | Ukupno: 20 | **Ukupno stečeno:** |
| **3. Komunikacija i finansiranje** |
| 3.1. Da li je predložena strategija širenja, komunikacije i/ili zagovaranja sa javnošću i konkretno sa korisnikom izvodljiva i koherentna sa ciljevima aktivnosti? | 10 |  |
| 3.2. Koliko je realan i efikasan budžet u odnosu na predložene aktivnosti, tj. odnos između procijenjenih troškova predložene aktivnosti i stvarnih troškova? | 15 |  |
|  | Ukupno: 25 | **Ukupno stečeno:** |
| **4. Organizacioni kapacitet** |  |  |
| 4.1. Da li je kvalitet i struktura projektnog tima zadovoljavajući za sprovođenje predložene aktivnosti? | 5 |  |
| 4.2. Koliko je zadovoljavajuća stručnost podnosioca prijave u oblasti koja se odnosi na aktivnost kako bi se osigurao dobar kvalitet ishoda? | 5 |  |
|  | Ukupno: 10 | **Ukupno stečeno:** |
| Ukupno bodova: | Maksimalni broj bodova: 100 | **Stečeni broj bodova:** |

Prijave će se procenjivati ​​na skali od 0 do 100. Prag je postavljen na **60/100 poena**

Svaki podnosilac prijave će biti pisanim putem obavešten/a o odluci zajedno sa obrazloženjem odluke u skladu sa evaluacionim obrascem.

1. **PRAĆENJE I PODRŠKA KORISNICIMA**

Svaka od 15 korisničkih organizacija civilnog društva će prisustvovati Akademiji za održivost koja će pripremiti organizacije za lakše sprovođenje planiranih aktivnosti projek(a)ta. Akademija za održivost će trajati 12 meseci i biće podeljena u dve faze, sastojaće se od 8 modula, uključujući organizacioni razvoj, proširenje zajednice i mobilizaciju, prikupljanje sredstava, upravljanje projektom, finansijski menadžment, komunikacije, izgradnju mreža i koalicija, zagovaranje i liderstvo.

Pored toga, Telo za dodelu bespovratnih sredstava obezbediće službu za pomoć korisnicima u Nacionalnom centru za resurse koji se nalazi u prostorijama FIQ-a, koji će pružati savete o svim pitanjima koja se odnose na upravljanje projektima i implementaciju kako bi se osigurala pravilna implementacija projekta, kao i organizacionog budućeg razvoja i održivosti.

1. **PROCES PRIJAVE**

Faza za prijave je otvorena za javnost od 19. aprila 2018. do 29. juna 2018. godine.

Obrazac za prijavu i budžet se može preuzeti sa internet stranice [www.fiq-fci.org](http://www.fiq-fci.org).

Prijava pisana rukom, pisaćom mašinom ili na drugi način neće biti prihvaćena.

Paket za prijave mora biti dostavljen elektronskom poštom i mora sadržati sledeća tri dokumenta:

 1. Obrazac za prijavu;

 2. Obrazac za budžet;

 3. Pravilnik o registraciji.

Pitanja vezana za predloge za poziv za podnošenje predloga, kao i sve prijave mogu se napisati i dostaviti na albanskom, srpskom ili engleskom jeziku.

Prijave se MORAJU poslati elektronskom poštom na cso@fiq-fci.org najkasnije do 29. juna 2018. godine u 24:00 časova.

Sva pitanja i odgovori, kao i druga važna obaveštenja za podnosioce prijava, objavljuju se na zvaničnim internet stranicama FIQ-a i INDEP-a, najkasnije 7 dana pre isteka roka (29. juna 2018.) za podnošenje prijava.

Nadležni organ će takođe organizovati 10 informativnih sastanaka koji će se održati nasledećim lokacijama:

* Ðakovica – 25. aprila
* Mitrovica – 26. aprila
* Glogovac – 8. maja
* Uroševac – 10. maja
* Peć – 25. maja
* Kačanik – 22. maja
* Prizren – 7. juna
* Podujeve – 12. juna
* Priština – 19. juna
* Gnjilane – 21. juna

Za detaljnije informacije nas možete kontaktirati na +381 38 610 677 ili putem e-pošte na: cso@fiq-fci.org

1. **INDIKATIVNI RASPORED**

|  |  |
| --- | --- |
| Rok za traženje bilo kakvih pojašnjenja od FIQ-a | 22. jun 2018. godine |
| Rok za podnošenje prijavnog obrasca | 29. jun 2018. godine |
| Obaveštenje o dodelama nagrada kandidatima nakon evaluacije | 15. avgust 2018. godine |
| Rok za žalbe na odluku o dodeli nagrade | 22. avgust 2018. godine |
| Konačna odluka o nagradama | 29. avgust 2018. godine |
| Priprema ugovora i dostavljanje dodatnedokumentacije u korespondenciji izmeđuodabranih aplikanata i Autoriteta za dodelu sredstava. | 20. septembar 2018. godine |
| Potpisivanje ugovora | 1. oktobar 2018. godine |